**Zaključci sa 13. sjednice NVa – 11.06.2025.**

**Dnevni red:**

1. Usvajanje zapisnika sa 12. sjednice Nastavničkog vijeća održane 06. lipnja 2025. godine,

2. Rezultati uspjeha usmene obrane završnog rada u ljetnom roku za učenike u zanimanju turističko-hotelijerski komercijalist, konobar, kuhar i slastičar,

3. Izvješće o stanju sigurnosti, provođenju preventivnih programa te mjerama

poduzetim u cilju zaštite prava učenika za drugo polugodište šk. god. 2024./2025.,

4. Razno.

**Točka 1)**

Otvara se rasprava glede teksta zapisnika 12. sjednice Nastavničkog vijeća održane 06. lipnja 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Voditeljica B.B. prezentira Nastavničkom vijeću rezultate uspjeha učenika nakon održanog dopunskog rada. Ukupno je 17 učenika pristupilo obrani završnog rada u ljetnom roku za zanimanja turističko – hotelijerski komercijalist, konobar, kuhar i slastičar i svi su uspješno obranili završni rad.

**Točka 3)**

Ravnateljica prezentira Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika za drugo polugodište 2024./2025.

**Točka 4)**

Ravnateljica daje informaciju vezano za nastavak obrazovanja. Moli razrednicu K.K. da provjeri ako su nastavnici upisali sve potrebno u e dnevniku.

Ravnateljica podsjeća i razrednike ostalih razreda da urede e – dnevnike te da predmetni nastavnici provjere i, ako to već nisu, upišu razredne i razlikovne ispite.

Ravnateljica obavještava Nastavničko vijeće da se ponedjeljak, 16. lipnja, piše Državna matura iz hrvatskog jezika (test i sažetak). Ispit će se pisati u učionici 3. Nakon toga će se održati razredna vijeća. Sjednica Nastavničkog vijeća održat će se nakon održanih razrednih vijeća u učionici 1.

Ravnateljica informira Nastavničko vijeće da čistačica prestaje s radom u petak, 13. lipnja.